Publication: Magyar Közlöny
Issue: MK-2011-87 (Year: 2011, Number: 87)
Era: contemporary
Section: A gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet
Paragraph Index: 173

A gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet (a továbbiakban: Gyer.) a következõ 169/A. §-sal és azt megelõzõen a következõ alcímmel egészül ki: „Eljárás a tartással kapcsolatos ügyekben a joghatóságról, az alkalmazandó jogról, a határozatok elismerésérõl és végrehajtásáról, valamint az e területen folytatott együttmûködésrõl szóló 4/2009/EK rendelet, a gyermektartás és a családi tartások egyéb formáinak behajtásáról szóló, 2007. november 23-i hágai egyezmény, továbbá a tartási ügyekre vonatkozóan az igazságügyért felelõs miniszter által közzétett viszonossági nyilatkozat alapján elõterjesztett kérelmek ügyében 169/A. § (1) A gyámhivatal közremûködik a tartásdíjat megállapító és a tartásdíj megfizetésére kötelezõ határozat meghozatalára irányuló kérelmek, a tartásdíj felemelésére vonatkozó kérelmek és a tartásdíj leszállítására vagy megszüntetésére vonatkozó kérelmek ügyében a tartással kapcsolatos ügyekben a joghatóságról, az alkalmazandó jogról, a határozatok elismerésérõl és végrehajtásáról, valamint az e területen folytatott együttmûködésrõl szóló 4/2009/EK rendelet, a gyermektartás és a családi tartások egyéb formáinak behajtásáról szóló, 2007. november 23-i hágai egyezmény, továbbá a tartási ügyekre vonatkozóan az igazságügyért felelõs miniszter által közzétett viszonossági nyilatkozat alapján kijelölt Központi Hatóság (e § alkalmazásában a továbbiakban: központi hatóság) megkeresésére.

Source: https://magyarkozlony.hu/hivatalos-lapok/65b89b8fad20ce0cabed3d9c531ab7628b8a0f1a/dokumentumok/b8f2cf197d639204df7ec07ce03eef9ada86d921/letoltes